Diari Oficial de la Generalitat Valenciana


Sumari del DOGV 4620, del 31-10-2003 (2003/11956)

ACORD d'1 de juliol de 2003, de la Comissió Territorial d'Urbanisme d'Alacant, relatiu a la modificació puntual del Pla general d'Ondara, nova delimitació SNU protecció arqueològica.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11146


Data del document
:   01-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Ondara
    * pla d'urbanisme

ACORD d'1 de juliol de 2003, de la Comissió Territorial d'Urbanisme d'Alacant, relatiu a la modificació puntual del Pla general d'Ondara, nova delimitació SNU protecció arqueològica. [2003/M11376]
  
Vist l'expedient de referència i sobre la base dels antecedents i les consideracions següents
  
Antecedents de fet
  
1. El projecte de modificació es va sotmetre a informació pública durant un mes mitjançant Acord de l'Ajuntament en Ple del dia 27 de juny de 2002, i l'anunci es va publicar en el diari Las Provincias d'11 de juliol de 2002, en el Butlletí Oficial de la Província d'Alacant del 23 de juliol i en el Diari Oficial de la Generalitat Valenciana número 4.312, de 12 d'agost del mateix any. Transcorregut el pertinent període d'exposició pública, en el qual no s'hi van presentar al·legacions, va ser aprovat provisionalment pel mateix òrgan en data 26 de setembre de 2002.
  
2. La documentació està integrada per memòria, annex complementari d'informes arqueològiques i dades d'inventaris i plànols d'informació i de la modificació proposada.
  
3. L'objecte de la modificació és rectificar l'àmbit general del sòl no urbanitzable de protecció arqueològica a la zona denominada Vinyals, atés que actualment es coneix amb precisió la localització del jaciment del Forn del Barranc de Cremaelles i la Fonteta, com també el de Vinyals de Benicadim. Per això, es proposa la inclusió, en l'àrea de protecció arqueològica, amb la qualificació de zona d'ús públic i interés cultural d'un espai de 2500 m² al voltant del Forn del Barranc de Cremaelles, dels que 1.335 m² pertanyen a la parcel·la cadastral 188 i els restants 1.165 m² a la parcel·la cadastral 136, al mateix temps que es desqualifica de la condició de sòl no urbanitzable de protecció arqueològica la resta de la parcel·la cadastral 188.
  
La nova delimitació del sòl no urbanitzable de protecció arqueològica permetrà escometre, si és procedent, després de l'oportuna declaració d'impacte ambiental, l'oportuna reclassificació de sòl d'una àrea de 54.200 m² que l'ajuntament considera apropiada per a l'emplaçament d'activitats relacionades amb els usos assistencials, culturals i esportius. Així mateix, la consideració de l'àrea que envolta el forn com a zona d'ús públic i interés cultural, permetrà gestionar el traspàs de la titularitat del sòl al patrimoni municipal i l'elaboració d'un projecte de rehabilitació del forn, tal com aconsellen els informes arqueològics emesos.
  
4. Consta en l'expedient informe de la Direcció General de Patrimoni Artístic, de 9 de setembre de 2002, en sentit favorable.
  
Consideracions tecnicojurídiques
  
1. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i l'article 174 del Reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
2. La documentació es considera, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU i 145 RPCV.
  
3. A la vista del que s'ha dit, les determinacions contingudes en el present expedient poden considerar-se genèricament correctes des del punt de vista de les exigències de política urbanística i territorial de la Generalitat, tal com recull l'article 40 de la LRAU.
  
4. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les modificacions d'aquests- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
Primer
  
Aprovar definitivament la modificació puntual del Pla General, nova delimitació SNU protecció arqueològica del terme municipal d'Ondara.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat urbanística, en mancar el document de normes urbanístiques.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.
  
Alacant, 1 de juliol de 2003.- La secretària de la Comissió Territorial d'Urbanisme: Rosario Berjón Ayuso.